SCB Financial Markets คาดกรอบเงินบาทวันนี้ 34.30-34.60 บ./ดอลลาร์
SCB Financial Markets คาดเงินบาทวันนี้ (18 เม.ย.66) เคลื่อนไหวในกรอบ 34.30-34.60 บาท/ดอลลาร์
SCB Financial Markets คาดเงินบาทวันนี้ (18 เม.ย.66) เคลื่อนไหวในกรอบ 34.30-34.60 บาท/ดอลลาร์
18 เม.ย. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (18 เม.ย.66) เคลื่อนไหวในกรอบ 34.30-34.60 บาท/ดอลลาร์
โดยค่าเงินดอลลาร์แข็งค่าขึ้น หลังจากธนาคารกลางสหรัฐ (เฟด) รายงานว่า ดัชนีการผลิตในรัฐนิวยอร์ค พุ่งขึ้นสู่ 10.8 จุด ในเดือนเมษายน ซึ่งสูงกว่าที่คาดการณ์มาก แสดงให้เห็นว่า กิจกรรมภาคโรงงานในรัฐนิวยอร์คเพิ่มสูงขึ้นเป็นครั้งแรกในรอบ 5 เดือน
ทั้งนี้ดัชนียอดสั่งซื้อใหม่ในภาคโรงงานรัฐนิวยอร์คพุ่งขึ้น 47 จุด สู่ 25.1 ส่วนดัชนีการขนส่งทะยานขึ้น 37 จุด สู่ 23.9 นักลงทุนในตลาดคาดว่า มีโอกาส 88.7% ที่เฟดจะปรับขึ้นอัตราดอกเบี้ย 0.25% ในเดือนหน้า โดยตลาดคาดว่าธนาคารกลางยุโรป (อีซีบี) จะปรับขึ้นอัตราดอกเบี้ยต่อไป